



# ПОКАНА ЗА ПРОЕКТНИ ПРЕДЛОЖЕНИЯ

МОНИТОРИНГ, ЗАСТЪПНИЧЕСТВО И ИЗГРАЖДАНЕ НА КОАЛИЦИИ ЗА МЕСТНИ ГРАЖДАНСКИ ОРГАНИЗАЦИИ,

РАБОТЕЩИ В ОБЛАСТТА НА ПРАВАТА НА ЖЕНИТЕ,

ЕКОЛОГИЧНАТА СПРАВЕДЛИВОСТ И БОРБАТА С КОРУПЦИЯТА

# Контекст

# На фона на тенденциите за обезпокоителнотото свиванена гражданското пространство в Европейския съюз (ЕС),този проект има за цел да допринесе за създаването на благоприятна среда за развитие на гражданско общество в пет държави-членки на ЕС, в които се наблюдава остра нужда от укрепването на гражданското общество: Румъния, България, Хърватия, Словения и Португалия. Проектът ще даде възможност на гражданските организации, работещи в областта на правата на жените, екологичната справедливост и борбата с корупцията, да бъдат по-ефективни в насърчаването на ценностите на ЕС и по-устойчиви на заплахи, както и своевременно да реагират на обезпокоителни тенденции, засягащи гражданското пространство в съответните държави. Това ще доведе до по-добра защита, насърчаване и утвърждаване на основните права и ценности на ЕС в целевите държави и съответно ще допринесе за засилване на зачитането на европейските ценности на ниво ЕС. За да адресира тези обезпокоителни развития, този проект ще допринесе за:

# Подобряване на реакцията на гражданското общество спрямо нови тенденции, които ограничават демократичното и гражданското пространство и гражданското общество;

# Повишаване на ефективността, отчетността и устойчивостта на гражданските организации на местно ниво;

# Подобряване на видимостта и разбиранетоза работата на местните граждански организации, подпомогнати от проекта.

# Цел на поканата

Целта на третата покана за проектни предложения е да повиши комуникационния капацитет на местните граждански организации, работещи в сферата на защита правата на жените, опазване на околната среда и борба с корупцията в петте страни-членки на ЕС: Румъния, България, Хърватия, Словения и Португалия. Тази покана има за цен да даде възможност на гражданските организации по-успешно да повишават осведомеността, да ангажират участието на гражданите и да разпространяват основните европейски ценности чрез целенасочени комуникационни стратегии и кампании.

Подкрепяйки провеждането на инициативи за повишаване на осведомеността, по-силно медийно присъствие, по-добро медийно отразяване и създаване на разяснителни материали, настоящата покана цели да увеличи общественото разбиране и подкрепа за демократичните принципи, правата на човека и зачитането на законите.

Очакваните резултати включват:

# По-голяма прозрачност и отразяване на работата на местните граждански организации;

# Повишаване на обществената осведоменост по ключови проблеми, свързани с правата на жените, опазване на околната среда и борба с корупцията;

# Подобряване на способността на гражданските организации да общуват с медиите и гражданите;

# Засилване на сътрудничеството между различните граждански организации чрез съвместни усилия за постигане на диалог;

# По-добра съпротива на гражданското общество към ограничаване на гражданското пространство.

На последно място, тази покана насърчава формирането на по-осведомено и ангажирано общество и по този начин утвърждава европейските ценности както на национално, така и на международно ниво.

# Размер и времетраене на грантовете

Холандският хелзински комитет цели да отпусне около **10 гранта на целева страна** **(България, Румъния Словения Хърватия и Португалия)**, всеки грант в размер между 7500 € и 10 000 €. Проектът ще бъде с **максимална продължителност от 12 месеца.**

Предвидената дата за стартиране на избраните проекти е **1-ви октомври 2025 г**.

# Критерии за допустимост

Безвъзмездни средства могат да получат:

# Регистрирани граждански организации,[[1]](#footnote-1) които работят за защита и насърчаване ценностите на ЕС, включително за подобряване правата на жените и/или на околната среда и/или борба с корупцията.

* **Граждански организации, които поддържат и зачитат ценностите на ЕС в своята работа** (като зачитане на човешкото достойнство, свободата, демокрацията, равенството, върховенството на закона и правата на човека, включително правата на малцинствата).

**Критерии за изключване:**

# Граждански организации, които нарушават ценностите на ЕС или имат политическа/религиозна обвързаност.

* Организации, които вече са получили финансиране в рамките на първия или втория кръг на този проект **не могат да кандидатстват за допълнителна субсидия, ако общата сума за трите кръга надвишава 60 000 евро.**

# Допустими видове дейности

* Кампании за повишаване на осведомеността;
* Публикуване на статии в онлайн пространството и увеличаване на присъствието в социалните мрежи;
* Развиване на комуникационни стратегии;
* Създаване на информационни материали (видеоклипове, инфографики и др.);
* Медийно отразяване и организиране на срещи с журналисти;
* Всички дейности трябва да се извършват в рамките на изброените страни-членки на ЕС.

# Допустими разходи

Планирането на реалистичен бюджет е ключово за успешното изпълнение на подкрепяните от проекта дейности. Разходите **може да включват (но не се изчерпват с):**

* Кампании за повишаване на осведомеността;
* Публикуване на статии в онлайн пространството и увеличаване на присъствието в социалните мрежи;
* Развиване на комуникационни стратегии;
* Създаване на информационни материали (видеоклипове, инфографики и др.);
* Медийно отразяване и организиране на срещи с журналисти.

Всички дейности трябва да се извършват в рамките на изброените страни-членки на ЕС.

# Недопустими разходи

Зададеният бюджет трябва да съответства на дейностите, изброени във формуляра за кандидатстване. Долуизброените дейности и разходи **не са допустими по тази покана:**

* Лични разходи (всички разходи от лично естество, например сметки за личен телефон, покупки или пътувания от личен характер, които не са директно свързани с този проект);
* Дейности от предходен период (разходи, свързани с дейности, които са извършени преди подписване на споразумението за безвъзмездна помощ);
* Хуманитарна помощ за трети страни;
* Медицински или всякакъв вид други непредвидени разходи от спешен характер;
* Търговски дейности;
* Инфраструктурни проекти (строеж на пътища, мостове, сгради и др.);
* Капиталови разходи (свързани с придобиване на дълготрайни активи като сгради или земя);
* Политически или религиозни дейности;
* Покупка на несъществени продукти (разходи или продукти, които не са директно свързани с изпълнението на проекта);
* Вредни за околната среда проекти;

# Процес на кандидатстване

Каним заинтересованите организации да **КАНДИДАТСТВАТ ОНЛАЙН** на английски или на съответния им език не по-късно от **15 септември 2025 г.**

Трябва да се прикачат следните документи:

* **Попълнен формуляр за кандидатстване** (трябва да е отговорено на всички въпроси);
* **Попълнен формуляр за бюджет** (изтеглете готовата бланка);
* **Удостоверение за регистрация** на организацията или доказателство за регистрация от предишни години;
* **Устав на организацията**.

За въпроси, свързани с настоящата покана за проектни предложения или с процедурата за кандидатстване, молим да изпратите имейл на адрес [hrd@nhc.nl](mailto:hrd@nhc.nl) или [nheidema@nhc.nl](mailto:nheidema@nhc.nl) .

**Само изцяло изготвени кандидатури**, състоящи се от прилежно попълнен формуляр и прикачени всички необходими допълнителни документи, **ще бъдат разглеждани**.

# Процес на подбор

Подадените предложения ще се разглеждат от независима комисия за оценка в състав от трима експерти с право на глас, председател и секретар. Експертната група ще бъде съставена от специалисти, свързани с Холандския хелзински комитет и/или негови партньори в изброените държави.

**Оценяването ще се извършва на базата на следните критерии:**



|  |  |  |
| --- | --- | --- |
|  | **Критерий** | **Максимален брой точки** |
| **1** | В каква степен предложението отговаря на целите и приоритетите на настоящата покана? | 20 |
| **2** | В каква степен предложението отговаря на конкретните нужди и ограничения на целевите групи? | 20 |
| **3** | Доколко последователен е дизайнът на дейността? Ясно ли е отразено в предложението какви са очакваните резултати от дейността? Успява ли логиката на интервенцията да изрази обосновката за постигане на очакваните резултати? До колко предложените дейности са подходящи и практични и съответстват на очаквания/те резултат/и? | 15 |
| **4** | До колко планът за изпълнение на дейността е ясен и осъществим? Реалистичен ли е времевият график? | 10 |
| **5** | Включва ли проектът ефективна и ефикасна система за наблюдение? | 10 |
| **6** | Реалистичен и осъществим бюджет (дали дейностите са правилно отразени в бюджета?) | 10 |
| **7** | Анализ на риска и мерки за намаляването му | 5 |
| **8** | Устойчивост на дейностите след края на проекта | 10 |
| **Общо:** | | **100** |

Минималният необходим брой точки за получаване на безвъзмездни средства е 70 точки.

Кандидатите ще получат обратна връзка за своите проектни предложения по имейл врамките на 4 седмици след крайния срок за тяхното подаване.

# Резултатите от поканата ще бъдат публикувани на [уебсайта на проекта](https://www.nhc.nl/catalyst-of-change-supporting-a-vibrant-civil-society-in-europe/) и ще включват описание на избраните предложения, датите на възлагане, времетраене на проектите, както и имената на избраните кандидати и съответните държави.

При наличие на опасения или обратна връзка относно процеса на подбор на предложения, молим да изпратите имейл на адрес [nheidema@nhc.nl](mailto:nheidema@nhc.nl) или [hrd@nhc.nl](mailto:hrd@nhc.nl)



1. Терминът „регистрирана гражданска организация“ се отнася за организации с нестопанска цел, които са юридически лица, учредени в една от държавите, към които е насочен този проект. [↑](#footnote-ref-1)